| **PK** |
| --- |
| **Tipas** | kulkosvaidis |
| **Variantai** | PKM, PKT, PKS, PKMS |
| **Konstruktorius** | M. Kalašnikovas |
| **Šalis** | TSRS |
| **Naudotas** | nuo 1961 |
| **Kalibras, mm** | 7,62 |
| **Šovinys, mm** | 7,62×54R |
| **Šaudymo sparta, n/min.** | 600 (kovinė – 250) |
| **Svoris, kg** | 8,99 (PK); 16,48 (PKS su Samoženkovo stovu) |
| **Ilgis, mm** | 1173 |
| **Vamzdžio ilgis, mm** | 658 |
| **Pradinis greitis, m/s** | 825 |
| **Taikymo tolis, m** | 1500 |
| **Dėtuvė** | 100, 200 ar 250 šov. juostos |

**PK** (rus. *ПК, пулемёт Калашникова* 'Kalašnikovo kulkosvaidis') – tarybinis 7,62 mm kulkosvaidis, sukurtas M. Kalašnikovo.

Kulkosvaidis buvo sukurtas tam, kad pakeistų RPD ir SGM kulkosvaidžius. Į Tarybinės Armijos ginkluotę priimtas 1961 m. o po keleto metų pradėtas tiekti TSRS draugiškoms valstybėms. Naudotas daugelyje XX a. antrosios pusės karų ir ginkluotų konfliktų.
<PK analogai NATO kariuomenėse yra FN MAG, MG3, ir M60 kulkosvaidžiai.

PK gali būti naudojamas kaip lengvas priešlėktuvinis kulkosvaidis, kai yra ant specialaus priešlėktuvinio (zenitinio) stovo. PK turi bruožą, būdingą tarybiniams kulkosvaidžiams - juosta tiekiama iš dešinės, o iššautos tūtelės metamos kairėn, kai vakarietiški kulkosvaidžiai šiuo požiūriu yra priešingi.

PK vamzdis lengvai nuimamas, kad mūšio sąlygomis, kai kulkosvaidis įkaista, būtų galima pakeisti įkaitusį vamzdį. Vamzdis turi rankeną, kuri naudojama tiek kulkosvaidžiui pernešti, tiek pakeisti karštą vamzdį.

Variantai
---------

Pradinis variantas PK – rankinis kulkosvaidis su kojelėmis, o jo variantas su stovu vadinamas PKS (*пулемёт Калашникова станковый*). 1969 m. pasirodė modernizuotas (lengvesnis ir patogesnis) modelis PKM (*пулемёт Калашникова модернизированный*. Buvo sukurtas ir tankinis modelis PKT su elektriniu nuleistuku, naudojamas tankuose ir šarvuočiuose.
  
Buvo gaminamas ir naudojamas ir variantas PKB, tvirtintas ant šarvuotųjų transporterių, kuriame buožę galima pakeisti galiniu įtaisu su dvejomis suporintomis rankenomis ir klavišo pavidalo nuleistuku.

Dabar gaminamas PKM modelis, kuris yra 1,5 kg lengvesnis (sveria tik 7,5 kg) ir naudojamas ant lengvesnio Stepanovo trikojo stovo, kuris sveria 4,5 kg. Variantas ant Stepanovo stovo vadinamas *PKMS*.

PK kulkosvaidžiai gaminami ir kitose šalyse. Jugoslavijos, dabar Serbijos *Zastava Arms* pagal licenciją gamina PK, kurie vadinami M84. Tuos M84 naudoja šalys, buvusios Jugoslavijos respublikos.

Dabar PK ir PKM keičia naujas rusiškas kulkosvaidis *Pečeneg*, kuris yra rimtai perdirbtas PK.

Charakteristikos
----------------

Caption text| Variantas | PK | PKM | PKT |
| Masė (kg) | 9,0 | 7,5 | 10,5 |
| Vamzdžio masė (kg) | 2,6 | 2,4 | 3,23 |
| Ilgis(mm) | 1173 | 1196 | 1098 |
| Vamzdžio ilgis (be liepsnos slopintuvo) (mm) | 605 | 605 | 722 |
| Pradinis kulkos greitis (m/s) | 825 | 825 | 855 |
| Techninė šaudymo sparta (šūv./min.) | 650 | 650 | 700 |
| Šaudymo sparta (šūv./min.) | 250 | 250 | 250 |
| masė: 100, 200 ar 250 šovinių juosta | 3,9/8,0/- | 3,9/8,0/- | -/-/9,4 |

* Lenkijos kareivis su PKMLenkijos kareivis su PKM
* Naujosios Irako kariuomenės kareivis su PKNaujosios Irako kariuomenės kareivis su PK
* Kurdų Pešmergos (Peshmerga) karininkas su PKMKurdų Pešmergos (*Peshmerga*) karininkas su PKM

Nuorodos
--------

* Kalashnikov PK / PKS / PKM / PKMS machine gun (USSR/Russia) Archyvuota kopija 2005-08-01 iš Wayback Machine projekto.
* Единый пулемет ПК

|  |  |
| --- | --- |
|  | **Vikiteka: PK (kulkosvaidis)** – vaizdinė ir garsinė medžiaga  |